বাপ্পী জানান, বাবুলকে কেন আটক করা হল জানতে চাইলে বাবুলের স্ত্রীকে পুলিশ জানায়, ওর নামে ওয়ারেন্ট আছে। বাবুলকে থানায় নেয়ার পর সোর্সের মাধ্যমে তার পরিবারের কাছে এক লাখ টাকা দাবি করা হয়। টাকার জন্য বাবুলের পরিবারের সদস্যদের সঙ্গে দেনদরবার করেন এএসআই সাইফুল ইসলাম। একপর্যায়ে বলা হয়, বাবুলকে ছাড়তে হলে অন্তত ৩০ হাজার টাকা লাগবে। বাবুলের পরিবারের সদস্যরা ওই টাকা জোগাড় করতে পারেননি। তাই আটকের দু’দিন পর ৯ এপ্রিল বাবুলের বিরুদ্ধে মাদক মামলা দেয়া হয়। ওই মামলার ১ নম্বর সাক্ষী করা হয়েছে পুলিশের সেই সোর্স বাবুকে। ‘সাজানো’ মাদক মামলায় এখন জেল খাটছেন বাবুল।